b'\n_START_ARTICLE_\nLungsod ng Tayabas\n_START_SECTION_\nPagbawi sa pagiging Lungsod\n_START_PARAGRAPH_\nNoong 18 Marso 2007, Batas ng Republika bilang 9398, Batas na nagtatakda sa Bayan ng Tayabas sa lalawigan ng Quezon bilang isang bahaging lungsod na tatawaging lungsod ng Tayabas, ay naipasa. Noong 14 Hulyo 2007, nagkaroon ng plebisito sa bayan ng Tayabas para suportahan ang nasabing batas at naaprubahan ito sa pagboto ng karamihan bilang aprub sa nasabing batas._NEWLINE_Subalit matapos ang isang taon, ang Tayabas ay natanggalan ng pagiging lungsod kasama sa labinganim pang mga bayan na naging lungsod matapos ilabas ng Kataas-taasang Hukuman ng Pilipinas na labag sa Saligang Batas ang mga batas na nagtakda sa pagkakagawa nito._NEWLINE_Ang iba pang nabalik sa pagiging bayan ay ang mga sumusunod: Baybay, Leyte, Bogo, Cebu, Catbalogan, Samar, Tandag, Surigao del Sur, Borongan, Eastern Samar, Lamitan, Basilan, Tabuk, Kalinga, Bayugan, Agusan del Sur, Batac, Ilocos Norte, Mati, Davao Oriental, Guihulngan, Cabadbaran, Agusan del Norte, Carcar, Cebu, El Salvador, Misamis Oriental at Naga, Cebu._NEWLINE_Ayon sa Kataas-taasang Hukuman ng Pilipinas nilabag ng pagiging lungsod ng mga nasabing bayan ang Seksiyon 10, Artikulo X ng Saligang-batas ng Pilipinas.'